**РЕГЛАМЕНТ ЗА ПРОВЕЖДАНЕ НА**

**НАЦИОНАЛЕН КОНКУРС ЗА ЕСЕ ЗА ПРИЕМ В**

**ПРОФЕСИОНАЛНО НАПРАВЛЕНИЕ**

**"СОЦИОЛОГИЯ, АНТРОПОЛОГИЯ И НАУКИ ЗА КУЛТУРАТА"**

**СПЕЦИАЛНОСТ "СОЦИОЛОГИЯ" в УНСС**

1. Конкурсът за есе е за прием в ОКС "Бакалавър" на професионално направление "Социология, антропология и науки за културата" в УНСС, специалност "Социология".
2. В конкурса могат да участват български граждани със средно образование, вкл. завършващите това образование през 2018 година.
3. На най-добре представилите се в конкурса се признава оценка Отличен (6.00) от положени кандидатстудентски изпити в УНСС за професионално направление "Социология, антропология и науки за културата" в УНСС, специалност "Социология
4. Участниците в конкурса разработват есе съгласно "Указания за разработване на есе" (вж. съответния файл), приети от Ректорския съвет на УНСС.
5. Конкурсът се провежда в два кръга.
6. *Първият и вторият кръг* са на теми "**«Международните миграции: криза или възможност” и** „**Младите хора в България: предизвикателства и перспективи”,** Кандидат-студентите, кандидатстващи **в Националния конкурс за есе** избират една от двете предложени теми.

Есетата се изпращат чрез попълнен формуляр на електронен адрес: [esociology40@unwe.bg](mailto:esociology40@unwe.bg) за първият кръг до **31.03.2018, за вторият кръг** до **31.05.2018 г**.

1. Участието в първи кръг не изключва възможност за участие във втория.
2. Оценяването на есетата се извършва от комисия по предложение на декана на факултет "Общоикономически", утвърдена от заместник-ректора по обучението в ОКС "Бакалавър".
3. Комисията оценява всички изпратени есета по критериите: ясно формулирана авторова теза в съответствие с избраната тема; целенасочена и задълбочена аргументация; структурираност на изложението; стилова и езикова грамотност.
4. Комисията изготвя протокол за резултатите от оценяването и предложения за съставяне на предварителен списък на най-добре представилите се в конкурса в срок до 20.04.2018 за участниците в първи тур и до 20.06.2018 - за участвалите във втори тур. Списъкът се публикува на страницата на УНСС.
5. На най-добре представилите се в конкурса се издава сертификат за признаване на оценка Отличен (6.00) от положени кандидатстудентски изпити в УНСС.
6. Сертификатът се представя от кандидат-студента в конкурса при подаване на документи за класиране в УНСС.
7. Включването в конкурса не ограничава възможностите за участие в предварителните и редовната кандидатстудентски кампании на УНСС.

**УКАЗАНИЯ ЗА РАЗРАБОТВАНЕ НА ЕСЕ**

**ЗА УЧАСТИЕ В НАЦИОНАЛЕН КОНКУРС ЗА ПРИЕМ В ПРОФЕСИОНАЛНО НАПРАВЛЕНИЕ "СОЦИОЛОГИЯ, АНТРОПОЛОГИЯ И НАУКИ ЗА КУЛТУРАТА", СПЕЦИАЛНОСТ "СОЦИОЛОГИЯ"**

Есето е вид аргументативно съчинение. Предполага оригинално поднасяне в свободно прозаично изложение на авторова идея, оценка или преживяване, свързани с актуален и обществено значим проблем. Есето съдържа лични авторови разсъждения и умозаключения по поставения проблем (тема), изложени в сбита и оригинална форма.

Есето се отличава с ясно и еднозначно формулирана авторова теза по зададената тема. Тезата представлява точно и ясно изразено твърдение, което трябва да бъде целенасочено и задълбочено аргументирана. Авторът решава какъв тип аргументация на тезата да представи: рационална, емоционална или съчетание на двете, както и в каква логическа или асоциативна рамка да структурира аргументите си.

Есето е граничен жанр между научния, публицистичния и художествения стил, свободно интегриращ техните стилистични средства. Целта на есето е да изясни чрез въздействащ език гледната точка на автора по поставения проблем. Авторът постига тази цел чрез избор и употреба на съответни стилови и езикови средства за художествено въздействие, употреба на символи и символни интерпретации, неочаквани мисловни обрати, иновативни форми и др. В подкрепа на тезата може да се използва научна аргументация - статистически данни, резултати от научни изследвания, рационални доказателства и др. Допустимо е и позоваването на личен опит, емоционална съпричастност, мнения на авторитети, конкретни примери и др. Всичко това следва да бъде интегрирано в избрана от автора композиционна структура. Най-често структурата на есето се състои от следните три композиционни елемента: увод, изложение и заключение, поставени в смислово и логично единство.

Заемането и аргументирането на определена позиция по значим обществен проблем изисква от автора умение за формиране и отстояване на собствена позиция, отговорност и етичност. В тази връзка, авторът може да използва размислите, идеите, оценките на предхождащи го автори, но задължително цитирайки коректно и изчерпателно съответните източници.

**Есето трябва:**

* да е написано на български език.
* да е в обем между 14 000 и 18 000 знака (Characters with spaces) без източниците;
* да е във формат .doc или .docх (Word 97-2010), Times New Roman/12, разстояние между редовете - 1.5 в приложения формуляр.

**ФОРМУЛЯР [[1]](#footnote-1)**

**ЗА УЧАСТИЕ В НАЦИОНАЛЕН КОНКУРС** **ЗА ЕСЕ ЗА ПРИЕМ В ПРОФЕСИОНАЛНО НАПРАВЛЕНИЕ "СОЦИОЛОГИЯ, АНТРОПОЛОГИЯ И НАУКИ ЗА КУЛТУРАТА", СПЕЦИАЛНОСТ "СОЦИОЛОГИЯ" В УНСС**

|  |  |
| --- | --- |
| Име, презиме и фамилия |  |
| Населено място и адрес за кореспонденция |  |
| Училище, в което участникът завършва средното си образование |  |
| Електронна поща |  |
| Телефон за контакт |  |
| Моите мотиви за участие в националния конкурс за прием в специалност „Социология“ в УНСС  */до 1500 знака /* |  |
| **Текст** на есе за прием в специалност „Социология“ в УНСС.  */14 000 и 18 000 знака/* |  |

1. Формулярът може да бъде попълнен на сайта на УНСС или да бъде изпратен на esociology40@unwe.bg [↑](#footnote-ref-1)